

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL ŠILALĖS RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS LĖŠŲ SKYRIMO

2025 m. birželio 6 d. Nr. DĮV-305

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, įgyvendindamas Šilalės rajono savivaldybės tarybos 2025 m. vasario 21 d. sprendimą Nr. T1-27 „Dėl Šilalės rajono savivaldybės 2025-2027 metų biudžeto patvirtinimo“, 2022 m. balandžio 28 d. sprendimą Nr. T1-121 „Dėl Šilalės rajono savivaldybės Aplinkos apsaugos rėmimo specialiosios programos tvirtinimo“,atsižvelgdamas į Šilalės rajono savivaldybės administracijos Aplinkos apsaugos rėmimo specialiosios programos paraiškų atrankos komisijos 2025 m. birželio 5 d. posėdžio protokolą Nr. 1:

1. P a s k i r s t a u Šilalės rajono savivaldybės aplinkos apsaugos rėmimo specialiosios programos lėšas:

1.1. priemonei „Pavojų keliančių medžių šalinimo darbų finansavimas“ (02.01.01.06.) įgyvendinti:

1.1.1. Kvėdarnos seniūnijai avarinės būklės medžių pašalinimui Kvėdarnos miestelio kapinių teritorijoje – 800 Eur;

1.1.2. Kaltinėnų seniūnijai avarinės būklės medžių pašalinimui Kaltinėnų miestelio kapinėse – 800 Eur;

1.1.3. Upynos seniūnijai avarinės būklės medžių pašalinimui Upynos miestelio kapinių teritorijoje, viešosiose erdvėse  – 500 Eur;

1.1.4. Laukuvos seniūnijai avarinės būklės medžių pašalinimui Laukuvos mstl. kapinėse, Požerės k. žydų kapinėse, visuomeninės paskirties teritorijose – 600 Eur;

1.1.5. Šilalės miesto seniūnijai avarinės būklės medžių pašalinimui Šilalės viešosiose ir evangelikų liuteronų kapinėse, visuomeninės paskirties teritorijose – 1 800 Eur;

1.1.6. Pajūrio seniūnijai avarinės būklės medžių pašalinimui ir genėjimui Pajūrio mstl., Žvingių, Jomantų, Visdžiaugų k. gyvenvietėse – 700 Eur;

1.1.7. Didkiemio seniūnijai avarinės būklės medžių pašalinimui Didkiemio kapinėse, visuomeninės paskirties teritorijose – 400 Eur;

1.1.8. Traksėdžio seniūnijai avarinės būklės medžių pašalinimui Nevočių k. kapinėse, visuomeninės paskirties teritorijose – 400 Eur;

1.2. priemonei „Rekreacinių teritorijų sutvarkymas, gamtos išteklių apsaugos, saugomų rūšių ir bendrijų radviečių ir augaviečių, natūralių buveinių apsaugos, atkūrimo ir gausinimo priemonės“ (02.01.01.01.) įgyvendinti:

1.2.1. Bilionių seniūnijai rekreacinės infrastruktūros (pontoninio liepto) įrengimui – 3000 Eur;

1.2.2. Kaltinėnų seniūnijai rekreacinės infrastruktūros (pakylos) įrengimui, rekreacinės teritorijos tvarkymui – 3 000 Eur;

1.2.3. Kvėdarnos seniūnijai rekreacinės infrastruktūros (ne mažiau 2 vnt. suoliukų) įrengimui Padievaičio piliakalnio teritorijoje – 800 Eur;

1.2.4. Laukuvos seniūnijai rekreacinių teritorijų tvarkymui (Burbiškių piliakalnio, Padievyčio ir Šiauduvos rekreacinės teritorijos, Treigių piliakalnio, Laukuvos tvenkinio pakrantės) ir suoliukų įrengimui – 1700 Eur;

1.2.5. Tenenių seniūnijai rekreacinės teritorijos (lauko veidrodžių, informacinių lentelių, mažosios architektūros) įrengimui ir sutvarkymui – 1500 Eur;

1.2.6. Palentinio seniūnijai rekreacinės infrastruktūros sutvarkymui (esamos mažosios architektūros atnaujinimui, pontoninio liepto lentų atnaujinimui) – 2 000 Eur;

1.2.7. Upynos seniūnijai mažosios architektūros (lauko baldų, laužavietės) įrengimui Upynos miestelio rekreacinėje teritorijoje – 1 000 Eur;

1.2.8. Didkiemio seniūnijai rekreacinės infrastruktūros (pavėsinės su baldais) įrengimui Vartulėnų k. rekreacinėje teritorijoje ir tvarkymui – 3 500 Eur;

1.2.9. Pajūrio seniūnijai rekreacinės infrastruktūros (pontoninės prieplaukos) įrengimui ir rekreacinės teritorijos sutvarkymui – 3 500 Eur;

1.3. priemonei „Aplinkos ministro įsakymu patvirtintame Invazinių Lietuvoje rūšių sąraše esančių rūšių (pvz., Sosnovskio barštis ir pan.) kontrolės įgyvendinimo darbai“ (02.01.01.01.) įgyvendinti – Upynos seniūnijai Sosnovskio barščio naikinimui – 2 000 Eur;

1.4. priemonei „Medvėgalio kalno priežiūros ir tvarkymo darbų finansavimas“ (02.01.01.01.) įgyvendinti – Laukuvos seniūnijai Medvėgalio kalno priežiūros ir tvarkymo darbams – 1 500 Eur;

1.5. priemonei „Varninių paukščių ir mašalų gausos reguliavimas“ (02.01.01.01.) įgyvendinti:

1.5.1. Upynos seniūnijai senų varninių paukščių lizdų nuėmimui bei medynų sutvarkymui (laikantis arboristikos principų) mažinant jų patrauklumą varniniams paukščiams perėti ir sukti lizdus – 1 900 Eur;

1.5.2. Šilalės kaimiškajai seniūnijai varninių paukščių atbaidymo įrangos įsigijimui – 100 Eur.

2. N u s t a t a u, kad:

2.1. programos vykdytojas per 15 darbo dienų nuo informacijos apie skirtas lėšas gavimo pateikia pasirašyti Savivaldybės administracijos direktoriui po 2 egzempliorius paruoštą lėšų naudojimo sutartį ir Programos sąmatą (lėšų naudojimo sutarties 1 priedas);

2.2. programos vykdytojas skirtas lėšas naudoja pagal tikslinę paskirtį, vadovaudamasis Lietuvos Respublikos viešųjų pirkimų įstatymu, kitais teisės aktais bei pasirašytomis sutartimis; už lėšų teisingą panaudojimą programos vykdytojas atsako teisės aktų nustatyta tvarka.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo paskelbimo dienos.

Administracijos direktorius Andrius Jančauskas